Diari Oficial de la Generalitat Valenciana


Sumari del DOGV 9218, del 18-11-2021 (2021/11034)

RESOLUCIÓ de 10 de novembre de 2021, de la Conselleria de Justícia, Interior i Administració Pública, per la qual es disposa l'execució de la Sentència 401/2021, de 26 de maig, del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9218

Data del DOGV
:   18-11-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/11394


Data del document
:   10-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 10 de novembre de 2021, de la Conselleria de Justícia, Interior i Administració Pública, per la qual es disposa l'execució de la Sentència 401/2021, de 26 de maig, del Tribunal Superior de Justícia de la Comunitat Valenciana. [2021/11478]  
Per Ordre 19/2016, de 21 de juny, de la Conselleria de Justícia, Administració Pública, Reformes Democràtiques i Llibertats Públiques, es convocaren proves selectives d'accés a l'escala C1-13-03, agents mediambientals, sector administració especial, torn d'accés lliure i torn de persones amb diversitat funcional; Convocatòria 15/15, corresponent a l'oferta d'ocupació pública de 2015 per al personal de l'Administració de la Generalitat (DOGV 7822, 6 de juliol de 2016; correcció d'errors en DOGV 7855, 22.08.2016).  
Per Acord de 20 d'abril de 2018, de l'òrgan tècnic de selecció, es va disposar la publicació de la relació definitiva de persones aspirants aprovades de la referida convocatòria.  
Disconforme amb el contingut de l'anterior acord, l'aspirant, José Luis Echevarrías Escuder, va interposar, davant l'òrgan convocant, recurs d'alçada.  
El recurs va ser parcialment estimat per Resolució de 17 de setembre de 2018, de la consellera de Justícia, Administració Pública, Reformes Democràtiques i Llibertats Públiques.  
Contra aquesta resolució es va alçar l'interessat en via jurisdiccional. El recurs contenciós administratiu, que es va substanciar pels tràmits del procediment ordinari, va finalitzar per Sentència 401/2021, de 26 de maig, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.  
La part dispositiva de la Sentència 401/2021, del Tribunal Superior de Justícia de la Comunitat Valenciana, (aclarida per la interlocutòria de 31.05.2021) estima parcialment el recurs i ordena «la retroacció d'actuacions perquè el tribunal qualificador aplique els apartats 1.2 i 1.3 del barem de mèrits, als aspirants aprovats (exclòs el Sr. Mas Mas) en els termes efectuats en la Resolució de setembre de 2018 que estima parcialment el recurs d'alçada (...)»  
Vista l'Acta de 23 de setembre de 2021, de l'òrgan tècnic de selecció de la convocatòria 15/15.  
Atesos els pronunciaments continguts en la part dispositiva de la Sentència 401/2021, del Tribunal Superior de Justícia de la Comunitat Valenciana, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de Justícia, i vista la proposta de la Direcció General de Funció Pública, resolc:  
  
Primer  
Publicar, a proposta de l'òrgan tècnic de selecció, les persones aspirants que han superat les proves selectives, per ordre de puntuació, i que s'indiquen en l'annex de la present resolució.  
  
Segon  
Reconéixer a proposta de l'òrgan tècnic de selecció -i en aplicació de la reiterada jurisprudència del Tribunal Suprem sobre la matèria-, el respecte de la situació de l'aspirant 9975 Eva Mestre Forés, qui no es veu afectada pel resultat de l'execució de sentència, atesa la seua condició de persona aprovada de bona fe, en haver superat les proves selectives en l'expedient inicial de la convocatòria 15/15.  
  
  
Tercer  
En el termini de 20 dies hàbils, comptats des del següent al de la publicació de la present resolució en el Diari Oficial de la Generalitat Valenciana, l'aspirant, José Luis Echevarrías Escuder, exclusivament, haurà de presentar davant la Direcció General de Funció Pública els següents documents:  
1. Fotocòpia del DNI o NIE.  
2. Fotocòpia compulsada del títol acadèmic exigible d'acord amb el que estableix la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
  
3. Declaració jurada de no haver sigut separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria.  
4. Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
5. De conformitat amb la base 11.1.5, acreditarà els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. En cas de no poder acreditar aquests coneixements, haurà de realitzar els cursos de perfeccionament que a aquest efecte es realitzaran a través de l'Institut Valencià d'Administració Pública (actual IVAP) en coordinació amb la Junta Qualificadora de Coneixements de Valencià.  
  
Quart  
En cas de tindre la condició de personal funcionari o personal laboral al servei de l'Administració de la Generalitat, estarà exempt de justificar les condicions i requisits que ja tinga acreditats i inscrits en el Registre de Personal de la Direcció General de Funció Pública; únicament haurà de manifestar-ho per escrit davant la Direcció General de Funció Pública sense aportar la documentació corresponent.  
  
  
Cinqué  
Si, dins del termini indicat i excepte casos de força major, no presentara la documentació acreditativa o d'aquesta es dedueix que manca d'algun dels requisits exigits, no podrà ser nomenat personal de la Generalitat, sense perjudici de la responsabilitat en què puga haver incorregut per falsedat en la seua sol·licitud de participació.  
Contra aquesta resolució les parts legitimades podran promoure incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 10 de novembre de 2021.- La consellera de Justícia, Interior i Administració Pública: Gabriela Bravo Sanestanislao.  
  
  
  
ANNEX  
  
Convocatòria 15/15, torn d'accés lliure i de persones amb diversitat funcional.  
  
Relació de persones aprovades, per ordre de puntuació (execució de la Sentència 401/2021, del Tribunal Superior de Justícia de la Comunitat Valenciana).  
  
DNI Cognoms i nom Nota final  
\*\*6765\*\* LLINARES ALCARAZ, VERÓNICA 88,01  
\*\*2446\*\* BELMONTE CEREZO, ANTONIO 86,3  
\*\*6700\*\* FERNÁNDEZ VILAPLANA, DIANA 81,93  
\*\*9687\*\* PÉREZ ROVIRA, CRISTINA 78,63  
\*\*7605\*\* FRANCO MIRA, RAUL 77,2  
\*\*1787\*\* AVILÉS GARCÍA, NIEVES 75,73  
\*\*6473\*\* SERRA LALIGA, LUIS ALBERTO 75,52  
\*\*2558\*\* RUIZ PALLARDO, PABLO 70,31  
\*\*3945\*\* RODRIGO ROMERO, ROBERTO 67,65  
\*\*7815\*\* SÁNCHEZ LIZASO, JUAN BAUTISTA 67,15  
\*\*3667\*\* MAS MAS, MIGUEL 64,96  
\*\*6883\*\* ECHEVARRÍAS ESCUDER, JOSÉ LUIS 64,94